en en es en fi fi fi fi en fi fi fi en en fi fi en en fi fi fi fi en en fi fi fi fi fi fi fi en en fi fi fi fi en en fi fi fi fi fi en en fi fi fi fi fi fi en en fi fi fi fi fi en en hu fi fi fi fi en en fi fi fi fi fi en en fi fi fi fi fi fi fi en en fi fi fi fi fi fi fi en en fi fi fi fi fi en en fi fi fi fi fi fi en en fi fi fi fi en en fi fi fi fi fi fi fi fi fi en en fi fi fi fi en en fi fi fi fi fi en en fi fi fi fi fi en en fi fi fi fi fi fi en en fi fi fi fi fi en en fi fi fi fi en en fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en en da da en da cs en en cs cs en fi fi fi fi fi fi fi fi fi hu fi fi fi fi fi fi fi fi fi fi fi fi fi fi en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Eräs fariseus kutsui Jeesuksen kotiinsa aterialle, ja hän meni sinne ja asettui ruokapöytään. Kaupungissa asui nainen,joka vietti syntistä elämää. Kun hän sai tietää että Jeesus oli fariseuksen luona, hän tuli sinne mukanaan alabasteripullo jossa oli tuoksuöljyä. Hän asettui Jeesuksen taakse ja kasteli hänen jalkansa kyynelillään. Sitten hän kuivasi Jeesuksen jalat hiuksillaan ja voiteli ne tuoksuöljyllä.
Fariseus, joka oli nähnyt tämän ajatteli mielessään: " Jos tämä mies olisi profeetta, hän kyllä tietäisi millainen nainen häneen oli koskenut. Tuo nainen on syntinen."
Jeesus sanoi naiselle: "Kaikki sinun syntisi on annettu sinulle anteeksi!" Paikalla olleet alkoivat ihmetellä:" Kuka tuo mies on, hänhän antaa anteeksi syntejäkin." Mutta Jeesus sani:" Uskosi on sinut pelastanut. Mene rauhassa."
Tähän ei ole mitään lisättävää.
Turussa +3 astetta, harmaata ja ehkä sateistakin.
Ristiinnaulitseminen 1700-luvulta Aunuksesta. Tämä puinen ristiinnaulitun Kristuksen figuuri on ollut alunperin alttariristin keskellä, Suurenpaaston neljännellä viikolla ristinylentämisen juhlassa. Se kannettiin kirkon keskelle ristin kumartamista varten. Ristiinnaulitun hahmo palauttaa kaikkien kristittyen mieleen Jeesuksen elämän viimeiset hetket, Hänen ristinkuolemansa ja ylösnousemuksen ihmeen.
Tämä puuveistos on nimeltään Vangittu Jeesus. Sen kotipaikka on Aunuksen Karjala. Alla kattava selostus veistoksesta.
Turussa kolea tuuli, aurinkoista ja lämmintä +3. Joen vesi sameaa, virtaa nopeasti pois Turusta kohti Itämerta. Jossakin vellovat suuret vedet.
Kohta taas Judas laskee verirahojaan
Kerään erityisiä pääsiäiskortteja. Tässä palanen Turun ortodoksiseurakunnan historiaa lähimenneisyydestä.
Ilja Repinin Kavallus Getsemanessa on Petroskoin teidemuseossa.
Turkulainen Via Dolorosa jatkuu joillakin. Keltaiset narsissit nuokkuvat lämpimässä, pitäisi nostaa viileään. On keksitty uusi termi: Totuuden jälkeinen aika. Sitä pitääkin miettiä kauan, tai ei uhrata ajatustakaan. Minua edelleenkin vaivaa että kuka oli tämä hnekilö, joka laittoi erään juuri seurakuntaan liittyneen naisen soittamaan piispalle kavalia asioita. Itse hän seisoi vieressä ja sanoi mitä pitää sanoa. Tärkeätä oli että hänen osuutensa jäisi pimentoon, eikä sillä olisi negatiivista vaikutusta hänen uraansa. Kamala selkäänpuukottaja.
Cyprian Godebskin Juudaksen suudelma on onnistunut vaikeasti kuvattavassa teemassa, hän onnistuu kuitenkin hyvin koska hallitsee plastisen muotokielen ja kuvallisen ilmaisun. Pienoisveistos on ollut näytillä Pariisissa ja Varsovassa.
Turussa lämmintä, pilvistä ja pölyistä.
Leena Halosen kuvat lähettävät katsojan mielen matkalle. Jokainen katselee kuvaa omalla tavallaan.
Kahden viikon ajan voisi juoda ilmaista kahvia, mikäli sielu sietää, kävelykadulla. Siellä on vaalikojut ja informaatiota. Kävimme siellä ja pakenimme läheiseen kahvilaan. Mies koki tunnelman aggressiivisen päällekäyväksi ja minä ahistuin. Vältän kävelykatua kunnes vaalit on käyty. Menen äänestämään heti ennakkoon.
Tässä sininen kuva. Yksi katsoja sanoi että tämä kuva panee mielikuvituksen liikkeelle. Näin varmasti käykin.
Kotimäenkadulla, Vanhan Hämeentien lähellä kasvaa tämä komea kuusi. Huomasin sen bussupysäkillä seisoessani ja nappasin kuvan. Kuusi oli varmaan jo silloin kun asuimme Nummenpakalla, aivan näköetäisyydellä, mutta en koskaan kiinnittänyt huomiota siihen. Katupöly lentää vauhdilla ja tunkee suuhun, sieraimiin ja silmiin. Saisi sataa taas.
Jos ostaa kodin maiseman vuoksi, niin voi käydä niin että ei enää näe maisemaa ajan päästä.
Puilla lämmitettävä vnhanajan sauna on aarre. Totesin tämän taas tänään.
Turussa tuulista, aurinkoista ja lämmintä +4,8 astetta.
Thursday, March 23, 2017
1980-luvulla vielä, oli Turussa tapana sanoa "Kyllähän me turkulaiset mutta kun tänne tulee väkeä muualta Suomesta on paha asia. Pitäkäämme Turku turkulaisilla!" Seikkisessä tätä kuuli tämän tästä, joten minulla on tuntuma turkulaisesta nurkkakuntaisuudesta. Turun taudissa ei varmaankaan ollut mukana ulkopaikkakuntalaisia. Turulle on hyväksi että tänne on tullut vähän kaikkialta ihmisiä.
Tietenkin olimme outoja sillä mieheni oli runoilija ja päällystöön kuuluva merimies. Itse olin mieheni mukana puoli vuotta salonkivillenä. Seikkisessä olin perhetyttöjen mielestä epäilyttävä joka suhteessa. Ortodoksisuus ei varmaankaan ollut eduksi. Osa ohjaajista kävi huutelemassa hävyttömyyksi ortodoksikirkon edessä pääsiäisyönpalveluksen aikana. Seikkiksen profiili varmaankin nousi lähdettyäni sieltä. Lapsiani vainottiin ihan vaan piruuttaan kuulemma. Sitten kuulin körttikirjailijan levittävän huhua että mieheni tykkäsi nuorista pojista, olimme muka hulluja ja minä olin hyvin kevytmielinen perseenkauppias. Lisäksi mieheni kirjoittamat runot olivat kuulemma huonoja. Hyi helvetti näitä paskiaisia. Mahtaa vituttaa kun ette pystyneet tuhoamaan perhettämme.
Demarit ovat tässä kaupungissa varsinaisia gryndereiden juoksupoikia. He ovat osallistuneet kaupunkikuvan turmelemiseen yhdessä kokoomuksen kanssa. Yksi demari Porista jukisti aikoinaan että viisaus ei tule vanhoista kirjoista. Pitäisihän hänen tietää ortodoksina että Raamattu eli Pyhä kirja on edelleenkin luetuin kirja maailmassa.
En ole koskaan ollut hullujen huoneella, en edes avohoidosa arvoisat Luovan Toiminnan pomot, taitavat olla eläkkeellä jo kaikki, määrittrlivät hulluiksi työntekijltä, siivojakin kelpasi asiantuntijaksi. Pomot tosin lukivat siivoojan saamia rakkauskirjeitä, jotka hän oli piilottanut työpaikalle, ja pitivät lystiä niin että pissat ripettivät ja piti mennä kotiin hakemaan alushousuja kuulemma.. Luottamukseni oli pohjalukemissa heihin. Maailma ei ole mustavalkoinen, se on monisävyinen ja mielenkiintoinen. Tuttavapiiriini ei kuulu turkulaisia.
Posted by quijote at 4:38 PM No comments:
Wednesday, March 22, 2017
Kuva on otettu Tuomaansillan kohdassa jossa noustaan Tehtaankadulta.
Tuuli vihakasti mutta muuten oli mukava kävelysää. Rotta näyttää olevan ketterä kiipeilijä. Vastapäisen talon yläosassa tuli rotta alas päin, selvästikin suunnitelmallisesti ruokaa oli etsimässä. Jotkut ihmiset eivät ota vakavasti tulevaa katastrofia, ihmiset heittävät surutta ruokaa, kuten se yksi mies joka kiroilee ja huorittelee naisille, hän heitteli ihan piruuttaan vaaleita leivänmuruja olkansa yli nurmikolle Lönnrotinpuistossa.
Luin juuri uutisen joka kertoi Siperian sulavien ikijäiden kaasukuplista. Jos nämä kuplat räjähtävät, niin ilmakehään pääsee iso määrä metaanikaasua. Tämä on seurausta ilmastonlämpenemisestä ja ihminen itse on aiheuttanut tämänkin. Ihminen on eläin joka paskantaa kaivoonsa. kun tein gradua Tarkovskin elokuvan aikakäsityksestä ja seminaarissa mainitsin Tarkovskin vision siitä mitä Siperiassa tapahtuu vääjäämättä ilmastonmuutoksen seurauksena, joudun naurunalaiseksi. Nyt ei naurata enää yliopitollakaan. Tunnelma oli kuin Tampereen Steinerseminaarissa, jota en haluaisi enää muistaa. Lauma henkisenkasvun valaistumassa olevia sokeaan pisteeseen tuijottajia. Ei taida naurattaa enää sielläkään tämä sulava ikirouta.
Ministeri Risikko väittää että suurin osa kansasta kannattaa leikkauksia. Eikä hän puhu lääketieteestä. Kun politiikko puhuu kansasta on parasta sulkea korvana. Manipulointi on vaarallinen tapa vaikuttaa.
Posted by quijote at 7:03 PM No comments:
Tuesday, March 21, 2017
Luen parhaillaan Henning Mankellin kirjaa Juoksuhiekkaa. Se on erittäin hieno kirja elämästä ja kiitos elämälle, kirjailijalta joka tietää kuolevansa melko pian. Suosittelen kaikille tätä kirjaa, jopa seurakunnan kirjallisuuspiiriin. Mankellin tapa kertoa elämästä ei ole tapakristillinen, se on paljon nähneen ja kokeneen kulttuuri-ihmisen tilitys uskontoon, taiteeseen ja äitiin, joka hylkäsi hänet. Maahanmuuton vastustajat voisivat myös lukea tämän kirjan sillä Mankell on asunut Afrikassa ja tehnyt tatteria ja kirjoittanut kirjojaan siellä. Voi olla että maailmankuvanne avartuisi hieman.
Katsoin eilen livenä Turun kaupungin valtuuston kokousta. Maahanmuuttokeskustelu oli kyllä varmasti tarpeellinen, mutta perussuomalaisten ja Olavi Mäenpään puheet olivat kuvottavia. Yksi persuista istuu ortodoksiseurakunnan seurakunta neuvostossa. Olisi mielenkiintoista tietää mitä mieltä seurakunnassa yleensä ollaan rasismista ja äärioikeistosta. Sillä jos vaietaan asiasta, hyväksytään se. Kirkko joka kieltää almujen annon kirkon alueella on pahasti harhautunut. Mikä mahtaa olla diakoniatyön tila. Piispa ei tietekään loksauta korvaansakaan seurakunnan tilasta, hän ei välitä yhtään seurakunnastaan; hiljainen hyväksyntä pahuudelle. Pitkä, vaaniva katse eräältä neuvoston henkilöltä kaupungilla.
Yksityiset päiväkodit ovat lisääntyneet Turussa ja Turun kaupunki on ostanut heiltä palveluja. Näistä päiväkodeista on tullut julkisuuteen asioita, joita voi verrata rahastamisen vastuuttomaan toimintaan. Tarkoitan nyt Varissuon yksityistä päiväkotia jossa Tehyn mukaan on ollut 80 maahanmuuttajien lasta pienessä tilassa, joka on likainen ja tasoltaan kelvoton. Kakkapyllyjä on pesty lavuaarissa, jossa myöhemmin lapset pesivät käsiään. Vessoja pestiin kerran viikossa. Maahanmuuttaja vanhemmat eivät tienneet oikeuksistaan tai eivät uskaltaneet vaatia oikeuksiaan. Onneksi suivaantuneet työntekijä, lähes kaikki epäpäteviä, tekivät valituksen. Arvatenkin siellä oli myös työpaikkaongelmia. Jossakin mättää pahasti.
Turussa harmaata, sateista ja +3 astetta lämmintä.
Posted by quijote at 9:08 AM No comments:
Monday, March 20, 2017
Kaikesta huolimatta krokukset kukkivat taas
Ostimme torilta linnunpöntön. Itse tehty olisi kunniakasta, mutta joskus on tingittävä periaatteistaan. Toriparkki menee luultavasti rakennuskiltoon puutteellisten lupien vuoksi. Kaupungin osuutta ei vieläkään saa selville mistään.
Kokoomuksen nuori ehdokas mainosti itseään sinivihreäksi. Epäilen vahvasti että mustasininen sopisi paremmin väriksi ja aatteeksi. Paikalla ollut henkilö sanoi että tuo on erään ministerin avustaja. Oli mitä hyvänsä, en äänestä. Tämän hallituksen leikkaukset ovat rikos ihmisyyttä vastaan. Menkää katsomaan laiminlyötyjä lapsia, vanhuksia ja nuoria, työttömistä puhumattakaan. Pitäisi nostaa heitteillejättörikosilmoitus.
Sinisestä puheen ollen, krokukset kukkivat jo ainakin Nummenpakan talon seinustalla, helmihyasintit samoin. Kevät tulee kohisten. Kun puhuin aijemmin Purjeenneulojien talosta, niin talo on paljon suurenpi kuin silloisesta kuvasta näkee. Lienee yksityisomistuksessa.
Turussa yöpakkasen jälkeen sää lämpenee. Aurinkoista ja miellyttävä ulkoilusää.
Posted by quijote at 10:47 AM No comments:
Saturday, March 18, 2017
Raha, valta ja raaka voima näyttelyssä Joellassa
Galleria Joellessa on mielenkiintoinen näyttely. Taidegraafikko ja kuvaaiteilija Matti Heleniuksen näyttely Raha, valta ja raaka voima (1.-20. 3. 2017) Esinekoosteita.
Helenius kertoo työskentelystä seuraavaa:
"Työskentelyni on hyvin materialähtöinen. Ennakoitua lopputulosta ei ole, vaan annan materiaalin puhua. Kuuntelen ja olen valmis vastaanottamaan mitä se tarjoaa. Yllättääkö se, vai paljastaako salaisuuttaan koskaan? Käytän esineitä jotka ovat merkityksellisiä sekä minulle, että teoksen sisällölle.
Käsittelen töissäni mielestäni tärkeitä, meitä kaikkia koskettavia yleismaailmallisia aiheita kuten väkivaltaa, vallanhimoa, ahneutta ja toisen ihmisen alistamista, jotka tälläkin hetkellä korostuneesti tulevat esille esim. Syyrian ja muun Lähi-idän tapahtumissa ja koko Eurooppaan heijastuvassa Turvapaikanhakijoiden kohtaloissa."
Pidin näyttelystä. Menkää katsomaan jos mitenkään voitte.
Tänään oli lämmin päivä, joki oli tavallista sameampi ja virtasi nopeasti. Sorsat jatkoivat kevätriittejään monin kääntein. Uroksia oli havaittavasti enemmän kuin naaraita, joten kaikille ei käynyt tuuri.
Posted by quijote at 6:05 PM No comments:
Friday, March 17, 2017
Kunnallisvaalit ovat kohta ennekkoäänestettävissä. Pähkäilen kahden nuoren henkilön välillä, taitaa mennä kolikonheitoksi kumpaa äänestän. Olen vahvasti sitä mieltä että vanhat ehdokkaat pois ja nuoria tilalle.
Kevennykseksi ja vinkiksi kirjailijoille kerron tositarinan Turusta 1970 olleesta Armo Hormian vaalikiertueesta maakunnassa. Kirjailija Kaarlo Isotalo oli Armo Hormian (keskusta) mukana kiertueella ja muutamat kuulijat tulivat kiittämään ja kehumaan Kallea koska tämä oli niin hyvä puhumaan ja sanoivat äänestävänsä häntä. Armo Hormia oli vankimielisairaalan ylilääkäri ja julkkis.
Yksi hänen vaimoistaan oli Aiju von S. kulttuurivaikuttaja ja cityhoukka.
Mika Pohjola (vas.) on tehnyt todella hyvän poliittisen animaation. Kyllä kirjailijat osaavat osallistua vieläkin. Tämä aika on käynyt käsittämättömäksi ja on vaikea hahmottaa mitä todella tapahtuu.
Jatkan etsimistä "juttutupa" huoneistoa varten. Meillä on montakymmentä tuhatta kirjaa ja asuminen käy hankalaksi ihan fyysisestikin.
Turussa lämmintä, lumetonta, sataa ja on kivat fiilikset.
Posted by quijote at 12:21 PM No comments:
Thursday, March 16, 2017
Oikealla oleva rakennus on suojeltu purjeenneulojien talo. Osa taloa on kuulemma purettu aikoinaan. Talo on kaiketiki 1800-luvun lopulla rakennettu. Olen katsellut tuota taloa keittiön ikkunasta silloin tällöin.
Kuvan mielenkiintoinen tontti on vanhaa maatalon pihaa. Olen ihmetellyt marjapensaiden puuttumusta. Vanhoja omenapuita kyllä köytyy. Piha on pieni metsikkö. Takana on lammikko, koska vettä valuu jostakin ja siinä on joskus ollut lähde. Vanha tammi on komea tuolla takana, sen oksat levittäytyvät pitkälle.
Eilen puumies toi puita laatikoissa, se oli nopea halkotalkoo. Knnettiin laatikot vajaan ja kipattiin. Sitten puumies sanoi lähtevänsä pohjoiseen, siellä on kuulemma lunta paljon. Täällä on lumeton aika, joki virtaa vapaana ja linnut mekastavat. Lumeton aika on on kestänyt koko talven.
Halkotalkooseen kuuluu saunan lämmitys ja saunominen.
Posted by quijote at 9:17 AM No comments:
Tuesday, March 14, 2017
Onnelliset ja vähemmän onnelliset loput
Venäläinen laatusarja Suojasää paranee vaan loppuaan kohti. Kyseisessä sarjassa on jotain taianomaista lumoa. Jos joku nyt luulee että nämä asiat ovat vain Venäläisten ongelmia todellisessa elämässä, niin erehtyy. Rivienvälistä voi kyllä tulkita kaikenlaista. Minulla on olo että loppu ei ole ihan kaikilta osin onnellinen.
Toinen koukutus on Viidakkoperhe. En olisi ikinä uskonut että alan pitää moisesta. Sitten tuli kaivosyhtiö ja vei Leopardiluolan maat ja mannut. On ihan turha kysyä kuka on suosituin roolihenlö tässä sarjassa. Tämäkin sarja päättyy ihan pian, lopun täytyy olla onnellinen.
Niina Revon Kirjojen Suomi on täsmällistä, sujumaa ja jopa hauskaakin. En tiedä onko se formaatti, vai itse rakennettu ohjelma. Hyvää on se että siinä ei ole pelkästään kirjailijavieraita. Itse juontaja on kyllä säteilevä ja pätevä. Toivoisin särmää enemmän.
Ulkona harmaa sää, lämmintä ja kosteaa. Hapankaalisoppa hautuu hellan kulmalla.
Halla-aho on kylmä nimi
Posted by quijote at 11:31 AM No comments:
Sunday, March 12, 2017
Elämme vuotta 2017 ja jossakin Turun kouluista eivät lapset pääse vessaan kuin opettajan kanssa. Joku ahdistunut teini oli riehunut vessassa ja opettajat päättivät sulkea kaikki vessat. Opettajat myös ärtyvät kun lapsi pyytää päästä vessaan ja opettajan on tultava mukaan. Miksi kaikkia lapsia rangaistaan yhden lapsen teosista. Kuka antiikkiset kasvatusmenetelmät omaava henkilö on rehtorina, vai onko virka ulkoistettu jonnekin "DDR:n." Mitä sanoo opetushallitus ja Sanna Gran-Laasonen. Kyseinen koulu on nimetty satusetä Topeliuksen mukaan. Nyt se ei ole kunniksi satusedälle. En ole koskaan pitänyt satusetä nimestä hänen kohdallaan, hän oli paljon muutakin kuin satusetä.
Toinen lapseen kohdistuva uutinen oli oikeudenkäynnissä, jossa syytettynä oli 22 vuotis raiskaaja. Hän oli raiskannut 10 vuotiaan tytön. Oikeus saattaa jättää tuomitsematta koska tyttö ei ollut vastustanut tarpeeksi ja oli siis myöntyväinen. Mihin tämä maa taantuu vielä. Lapset ovat näköjään jääneet täysin vaille suojelua ja turvaa aikuisten mielivallan edessä. Elämän kauheus tapahtui tälle tytölle, ei elämän kauneus.
Turussa on aurinkoista ja lämmintä. Joki on taas yöpakkasien jäljiltä jäässä. Noita jälkiä ihmettelen miten ne ovat syntyneet.
Posted by quijote at 9:34 AM No comments:
Saturday, March 11, 2017
Kävimme miekkarissa jonne väkeä kerääntyi isohko joukko. Aurinko paistoi ja ilma oli keväisen kirkas.
Miksi olemme täällä lappunen kertoo että Suomen hallistus ja viranomaiset ovat syksustä 2015 lähtien systemaattisesti heikentäneet turvapaikanhakijoiden asemaa.
1. Turvapaikanhakijoiden oikeus on taattava
2.Virheelliset turvapaikkapäätökset on käsiteltävä uudelleen.
3. Seis pakkopalautuksille kunnes virheelliset turvapaikkapäätökset on käsitelty uudelleen.
4. Ihmisiä, etenkään perheitä ei saa poistaa vastaanottokeskuksista, ilman että heille on järjestetty majoitus ja välttämätön toimeentulo.
Jokaisella meillä on ihmisarvo!
Posted by quijote at 4:33 PM No comments:
Friday, March 10, 2017
Demarit ja kokoomus hallitsevat kaupunkiamme poliittisesti. Heidän päätöksensä ovat vaikuttaneet tramaattisesti ja traumaattisesti kaupunkikuvaamme ja jokapäiväiseen elämäämme. Minulla ei ole henkilökohtaista kosketusta kokoomukseen, demareihin sensijaan on karvatpystyyn kokemuksia. Heidän itsestäänselvä etuoikeutettu käyttäytyminen oli vastenmielistä. Niin kuin tämä yksi luovantoiminnan ohjaajan vakinaisen paikan täyttäminen aikoinaan. Lautakunta valitsi ihan tolkullisen ihmisen, mutta kuinkas kävikään, demarien ehdokas sai paikan. Miten se on mahdollista. Se nyt on edelleenkin täysin mahdollista. Mietin vain sitä, että millaiseksi Seikkis olisi kehittynyt tuon tolkullisen avulla, valittu ajoi paikan umpikujaan ja ilmapiiri oli brezhneviläinen suljettu ja pysähtynyt monta vuotta. Pikkupiiat pörhistelivät kyllä tarmokkaasti.
Ulkomailta tulleet ja siellä asuneet ihmiset ihmettelevät vanhojen rakennusten puuttumista kaupunkikuvastamme; aivan kuin vanha kaupunki olisi puettu uusiin vaatteisiin, jotka eivät sovi sen tyyliin. Nimeksi sopisi Nousukkuus ja kauneudentajun täydellinen puuttuminen. Täällä hyvin mielellään viitataan vieläkin Viipuriin kun puhutaan nousukkaista jopa yliopistotasolla. Eiköhän Turun demarit ja kokoomus grynderiensä kanssa ylitä reippaasti nuosukkuuden rajat.
Näin vaalien lähetessä olisi muistettava että nämä ovat kuntavaalit, ei eduskuntavaalit, kuten jotkut näyttävät käsittäneen.
Posted by quijote at 9:18 AM No comments:
Thursday, March 9, 2017
Kirjanpitäjän ääni ja muita muistoja
Millainen on kirjanpitäjän ääni? Voiko teatteriryhmäläisen ääni olla kirjanpitäjän ääni. Tätä mietin kun muuta en keksinyt. En tiedä mikä taho oli tilannut Luovan toiminnan ohjaajilta ivanäytelmän perhepäivähoitajista. Minusta se oli tuomittava esitys. Ajattelin, ja sanoinkin etten moiseen produkstioon osallistu, sillä jos perhepäivähoito lopetettaisiin, niin perheillä joiden lapset ovat perhepäivähoidossa tulisi pahoja ongelmia löytää uutta paikkaa. Luova toiminta ei ole päivähoitoa, se on kerhotoimintaa ja näin ollen he saavat olla kuin pellossa jos haluavat, ja jotkut halusivatkin koska siellä sai rahaa suhteellisen helposti.
Näytelmä muistaakseni käsitteli allergioita ja muita sairauksia. Se pilkkasi perhehoitajien kykyä selviytyä työstään. Tämä tapahtui 1986.
Tapahtui että perhepäivähoitaja ei suostunut viemään lopetettavaksi lapsensa lemmikkieläintä ja lastensuojelun henkilö suoritti tramaattisen teon joka vaikutti lapseen sairastuttavasti. Ruotsin lehdistö huomioi miten Suomessa hoidetaan asiat kuin pölhölässä konsanaan. Turun media ei silloin huomioinut tapausta. Nykyään moinen ei olisi mahdollista.
Nyt on torstai ja ulkona sataa märkiä hattaroita.
Posted by quijote at 5:01 PM No comments:
Tuesday, March 7, 2017
Paastohapankaalikeitto on sentään hyvää
Turvapaikanhakijoiden talteenottamiskeskuksiin lähetetään Unkarissa kohta kaikki turvapaikan tarpeessa olevat ihmiset. Kuulostaa pahalta, keskitysleireiksi niitä muinoin kutsuttiin. En usko että heillä on siellä kovin turvallista ja mukavaa. Miten tällainen on mahdollista Euroopassamme. Olemmeko luisumassa täydelliseen kaaokseen jossa inhimillisyys on sanahelinää.
En viihdy tässä ajassa, enkä usko olevani ainoa. Katselin riisuttua puutalohuoneistoa, se oli purettu alkutekijöihin ja nyt myydään hirsiseinäisenä ja lattiattomana. Kakluunihella oli viety, mutta tulisijan paikka oli tallelle, vessan paikka samoin. Asunnon tiedot ja kuvat saivat minut hämmentymään. Mitä oli tapahtunut ja mitä tapahtui myöhemmin ja miksi hinta on noinkin korkea.
Meillä taloyhtiössämme oli samanlainen remppareiska ja toisaalla totaalinen vesivahinko, se näytti samalta.
Joki jäätyi taas kerran. Paastohapankaalivihanneskeitto on hyvää!
Posted by quijote at 9:19 PM No comments:
Monday, March 6, 2017
Kirkoissa luetaan pian Jumalanpalveluksissa kielteisiä turvapaikkapäätöksiä. Epäilen vahvasti että omassa seurakunnassani näin ei tapahdu. Siellähän on kerjääminen ja almujen anto kielletty kirkon alueella. Lisäksi seurakuntaneuvostossa istuu perussuomalainen poliitikko.
Onko almujen anto seurakuntakohtainen vai piispojen antama ohjesääntö, sitä ei voi tietää ja vastausta tuskin saat kysyessäsi.
Eilen joki puhui räsähtelemällä auringon paistaessa sen riitejäähän. Tänä aamuna oli yöpakkasen jäänteitä mittarissa. Huomaan lämpenemisen nopuden. On maaliskuu ja yöpakkasten aika. Suuri paasto on meneillään. Raditiot ovat arvossaan. Kuten siunattujen munien maalaus tietyllä punaisella sävyllä, jota sävyä saa kreikasta. Kerran menin suurella viikolla kirkon keittiöön jotakin hakemaan. Siellä oli munienmaalaajien ryhmä maalaamassa ja kiillottamassa munia joita jaetaan pääsiäisyönä seurakuntalaisille. Olin kiinnostunut siitä, miten niitä oikeaoppisesti tehtiin. Yksi munien värjääjistä hermostui selvästi. Kysyin että voinko ulkopuolinen osallistua tähän. Sain luvan ja kiilloitin pari kappaletta. Jälkeenpäin ajattelin että ehkä olin liian spontaani ja olisi pitänyt olla rukousta ken ties. Minua ei voi syyttää haluttomuudesta oppia raditioita.
Turun ortodoksisessa seurakunnassa voi ihmiset saada tolaltaan ihan käsittämättömissä asioissa, kuten salin pöytien järjestyksen muuttaminen tylsästä vähemmän tylsäksi. On totta että järjestuys on ollut "satavuotias" ja ihiset eivät osisi mennä oikeisiin pöytiin jos järjestys on toinen. Ovesta mentäessä kuoro on omassaan siellä takaseinällä, ja auta arkias jos joku kuoroton istuu sinne. Sitten suraava pöytä, pöydät ovat pitkiä, on pappien ja mahdollisen piispan pöytä, hännillä voi istua muitakin pappissäädyttömiä. Tiistaiseuran pöytä on ensimmäinen ovesta tultaessa. Siitä ei sen enenpää. Tämän kokoonpanon hajoitimme kerran. Pieniä pöytiä ympäri salia, kaikki voivat keskustella kaikkien kanssa. Ei toiminut, sillä kaikki eivät suinkaan halua keskustella kaikkien kanssa, hyvä jos tervehtivät. Eikä heitä kiinnosta mitä mieltä olisi "heinähattu" seurakuntalaiset mistään seurakuntalaisia koskevista asioista, kuten pappien erottamisista, kanttorin melkein potkuista tai siitä miten elitismi etenee seurakunnassamme ja lähes korruptio kukoistaa. Ei seurakuntalaisten pidä keskustella muualla kuin omissa piireissään jotka ovat valovuosien päässä sisäpiirien juonitteluista.
Tässä seurakunnassa on hyvin valikoivaa ja valikoitunutta etten sanoisi homogeenistä väkeä, siis ne jotka ovat valikoituneet sinne. Hyvin sisäpiirin näköinen sanoisin.
Posted by quijote at 10:18 AM No comments:
Sunday, March 5, 2017
Sunnuntai aamun kirkkautta. Yöllä oli ollut pakkasta jonkun verran ja joessa oli riitettä hieman. Vesi kuitenkin virtaa riitteen alla. Ilmassa on kevään tuntua.
Jollakin henkilöllä lienee leipää liikaa koska oli huidellut ruispaloja riitteen päälle jokeen. Elämme outoja aikoja sanoi tympeä amanuenssi ja tuijotti lyhyitä sääriäni pilkallisesti hymyten. kirjastossa tulee tuollaiseksi. Mietin mielessäni että kuinka moni menee nukkumaan kädet rinnan päällä ristissä ja löytyy kuolleena aamulla samasta asennosta,sanoi Maru ja esitti monta eri teoriaa asiasta. Itse en puutu henkimaailman asioihin, olen liian vastaanottavainen ja altis.
Naisten harjoittama henkinen väkivalta kietoo peikonpitsiinsä tappavasti. Tiedän Seikkiksen ajoilta tasan tarkkaan millaista se on. Se pitäisi kriminalisoida nopeasti. Naisten keskinäinen solidaarisuus toimii vain henksesti korkealla tasolla olevien naisten kesken, jos sielläkään. Seurakuntien naiset lisäävät edelliseen vielä jumalallisen hyveiden aspektin. Kerran teki mieli taputtaa kirkossa saarnan aikaan kun vieraileva pappi näytti tiistiaseuran mummoille keskisormea salaa taitavasti. Tädit loivat tuomitsevia katseita ja tunsin miten tuomitsevuuden aalto vyöryi ylitseni kohti alttaria. Saman koin kerran tuomiokirkossa kun entinen piispa puhui ja seuraavaksi "juoppopappi". Paheksunnan aalto oli tsunamin kaltainen. Luterilainen armo ei ulotu kovinkaan pitkälle. Ortodoksit taas eivät tunne koko käsitettä, joukoissa lähtee loputkin armon rippeet.
Tänään voisi kävellä kauas. Kirkasta, aurinkoista ja pakkanen katoaa ihan kohta puroiksi kaduille. Lunta ei ole sitäkään vähää.
Posted by quijote at 10:48 AM No comments:
Saturday, March 4, 2017
Puutaloyhtiö Regressin Heikkilänkatu 6:n kadunpuoleinen osa kuvassa. Taloyhtiö perustettiin 1900-luvun alussa. Tämän taloyhtiön historia on mielenkiintoinen jopa naishistoriallisesti. Taloyhtiön perustamiskokouksessa oli ainakin kaksi naista ja myöhemminkin johtokunnassa oli naisia. Ehkä asiaan vaikutti se, että miehet olivat merellisissä ammateissa, tai satamatyössä, joten naisia tarvittiin hoitamaan asioita maissa. Tässä taloyhtiössä oli Portsan tapaan laaja piha-alue. Joka talvi lapset saivat jäädyttää oman luistelukentän talojen pihalle. Mainitsin asiasta eräälle Lonttisten asukkaalle ja heti tuli äkeä vastine kakaroitten aiheuttamasta vesilaskusta varmaankin. Ei liene niinkään harvinainen tokaisu kun lapsista on kyse.
Tuossa taloyhtiössä oli sisävessat jo kauan ennen kuin ne tulivat pakollisiksi kaupunkialueella eli ensimmäisinä Portsan historiassa. Uskon että naiset vaikuttivat asiaan tässäkin.
1900-luvulla vielä lapset saivat olla ulkona suurimmam osan elämästään. Asunnot olivat ahtaita ja lapsia lukuisasti. Pihat olivat turvallisia olla ja kollektiivinen vastuu oli vielä tuolloin terveellä pohjalla. Pedofiileistä ei tiedetty mitään ja lapset toisaalta oppivat selviytymään tilanteista joihin joutuivat. En ihannoi mennyttä aikaa, enkä ihaile nykyistäkää aikaa, asioilla on aina puolensa.
Posted by quijote at 10:55 AM No comments:
Wednesday, March 1, 2017
En aina pidä näkemästäni
Päättymäton painajainen on viimeisin (saksalainen) dekkari jota en pysty edes katsomaan. Kun tehdään niin kammottavasta asiasta kuin lapsikaupasta sarja, ajattelee ensimmäiseksi että onko pakko ja miksi sitä ylipäätään on olemassa. Siksi että lasten seksuaalinen hyväksikäyttö ja riistäminen on epävirallisesti sallittu, sillä niin monet korkea-arvoiset ihmiset hyötyvät siitä. Sitä paitsi tässäkin liikkuu isoraha ja raha on aina syrjäyttänyt inhimillisyyden, ainakin länsimaissa. Siksi tätä rikollisuuden muotoa ei edes haluta oikeasti lopettaa. Uhreiksi joutuneet lapset ovat useimmiten kaikkein suojattominpia ja omillaan olevia maailmassamme. Eivätkä kirkonmiehetkään ole ihan viattomia tämän asian suhteen.
Sitten on tämä "jenkkipaska" joka täyttää viihteellään tv:n elokuvatuotannon. Eurooppalainen elokuvatarjonta on laadukasta. Niissä ei yleensä tapeta rymistellen viihteellisesti ihmisiä pinoon sankaria pullistellen. Olen vanha pieru ja valikoiva siinä mitä katson katsomisen arvoiseksi. En aina pidä näkemästäni ja lienenkö ainoa joka ajattelee noin.
Tänään tulee Teemalta elokuva Granaattiomenan väri (Armenia NL.) Katson sen toistamiseen.
Posted by quijote at 8:32 PM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Jeesus ja syntinen nainen.
Ristiinkuoleman ja ylösnousemuksen ihme
Aunuksen puuveistos Vangittu Jeesus
Kohta taas Judas laskee verirahojaan
Taide on aina hyväksi
Komea kuusi osui silmiini
Kaikesta huolimatta krokukset kukkivat taas
Raha, valta ja raaka voima näyttelyssä Joellassa
Onnelliset ja vähemmän onnelliset loput
Kirjanpitäjän ääni ja muita muistoja
Paastohapankaalikeitto on sentään hyvää
En aina pidä näkemästäni
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla